చెన్నై: జల్లికట్టు సాంస్కృతిక చిహ్నమని ప్రముఖ చెస్ ఛాంపియన్ విశ్వనాథ్ ఆనంద్ అన్నారు. తమిళనాడు చెన్నైలోని మెరీనా బీచ్ రోడ్డులో జల్లికట్టుకు మద్దతుగా గురువారం కూడా నిరసనలు కొనసాగుతున్న నేపథ్యంలో ఆయన ట్వీట్ చేశారు. జంతు హక్కులను సమర్థిస్తానన్న విశ్వనాథ్, ఇక్కడ ఆ విషయం వర్తించదన్నారు. జల్లికట్టు తమిళుల సంప్రదాయమన్నారు.తరతరాల ఆనవాయితీపై నిషేధం నేపథ్యంలో తన రాష్ట్రంలో మరోసారి ఉద్రిక్తతలు నెలకొన్నాయని ఆయన ఆందోళన వ్యక్తం చేశారు. తమిళుడైనందుకు గర్వంగా ఉందన్న విశ్వనాథ్ ఆనంద్, ఎంత ఆధునిక కాలంలో ఉన్నా సాంస్కృతిక మూలాలు మరిచిపోలేమని అభిప్రాయపడ్డారు. జల్లికట్టుకు న్యాయం జరగాలని ఆయన ఆకాక్షించారు.
chennai: jallikattu saamskrutika chihnamani pramukha ches champian vishwanath anand annaru. tamilanadu chennailooni merina beach roddulo jallikattuku maddatugaa guruvaram kuudaa nirasanalu konasaagutunna nepathyamlo aayana tweet chesaru. jantu hakkulanu samarthistaananna vishwanath, ikkada aa vishayam vartinchadannaaru. jallikattu tamilula sampradaayamannaaru.tarataraala aanavaayitiipai nishedham nepathyamlo tana rashtramlo marosari udriktatalu nelakonnaayani aayana aandolana vyaktam chesaru. tamiludainanduku garvamgaa undanna vishwanath anand, entha aadhunika kaalamlo unna saamskrutika moolaalu marichipolemani abhipraayapaddaaru. jallikattuku nyaayam jaragaalani aayana aakaakshinchaaru.